die teks maak dit baie duidelik dat hierdie 'n voorwaardelike profesie was: Hy sê baie duidelik dat as hulle nie tot bekering kom nie dan sal God Ninevé verwoes, hy het nie gesê dit gaan gebeur nie! Hierdie is 'n baie onredelike vergelyking met dit waarmee die valse profete van vandag besig is.
Ons sien dat Jona 'n baie direkte boodskap van bekering aan die Nineviete gebring het, want die Here se oordeel was besig om oor hulle te kom.
Jona 1:17: "En die HERE het 'n groot vis beskik om Jona in te sluk; en Jona was drie dae en drie nagte in die ingewande van die vis."??Net so was Koning Jesus ook drie dae en nagte in die graf. Jona is net soos wat elke ander Israelse profeet was, 'n tipe, 'n beeld van Christus.
Jona getuig van die Messias wat ná hom sal kom, en net so het al die ander profete ook geprofeteer. Al die profete se lewens getuig op die een of ander wyse oor die Messias, en Jona is nie 'n uitsondering nie.
B) Hy het ook nie die medelye van God gehad nie, hy het egter die Oordeel en die toorn van God verstaan, maar hy het nie die medelye van God gehad nie, en hy was ook baie goed om te kan kla, want hy het oor alles gekla. Maar hy was iemand wat 'n baie goeie rede gehad het om oor te kla teen dit wat God hom beveel het om te doen, want dit wat die Here hom gevra het om te doen was vir hom 'n baie moeilike saak. Hy moes na mense toe gaan wat hy niks van gehou het nie, mense wat hom gaan haat omdat hy nie een van hulle is nie. In terme van die ou tyd was hy van die Weste en hulle van die Ooste.
En by wyse van die feit dat hy 'n Hebreer was, 'n Gelowige in die Ware God, en dat hy nie 'n heiden was nie, en dat hy van die Weste, die gekende Wêreld af gekom het, en hulle van die Ooste, het van hom net om daarna toe te gaan, 'n teiken gemaak. Hierdie dinge was geldige menslike redes vir sy teenkanting om nie te doen wat die Here hom beveel het nie.
Dit sou vir my dieselfde gewees het as om na 'n fondamentel Moslem toe te gaan, of dit sal wees soos vir 'n Jood om die Evangelie aan 'n Duitser te gaan bring.
Die Woord van die Here het twee keer tot Jona gekom. Die betekenis van die woord vir 'Woord' in Hebreeus is 'Dabar'en in Grieks is dit 'Logos' Dit beteken nie net 'n boodskap nie, dit beteken meer 'n persoon. Jesus Christus is die 'Dabar / Logos' in die Bybel.
Wanneer die Here vir ons iets vra om te doen wat ons nie wil doen nie, of as daar iets in ons karakter is wat die werk van die Here ondermyn, dat gaan die Here nie net vir ons 'n boodskap gee nie, nee, Hy gaan self na ons toe kom.
Hier was hulle in 'n plek met die naam van Caesarea Philippi, 'n plek waar die Grieke die god Pan aanbid het, en ook 'n plek waar die Romeine die Keiser Augustus aanbid het.
In Handelinge 10 lees ons die verhaal van Cornelius en die onrein voedsel, Petrus wou net soos Jona niks tedoen hê met die heidene nie. Koning Jesus sê vir Petrus dat hy in die karakter van Jona is omdat hy niks met hierdie Romeine en Grieke te doen wil hê nie. Hy wou nie gaan waar die Here hom heen gestuur het nie.
Kyk na Johannes 21:18: "Voorwaar, voorwaar Ek sê vir jou, (Jesus praat hier met Petrus) toe jy jonger was, het jy jouself gegord en rondgegaan waar jy wou; maar wanneer jy oud geword het, sal jy jou hande uitsteek, en 'n ander een sal jou gord en bring waar jy nie wil wees nie."
Daar was 'n rede waarom Jona om nie iets met die heidene te doen wou hê nie, want hy het gelees wat Amos van hulle gesê het. Hy het geweet wat God met hulle sou gaan doen het, en hy was nie verkeerd nie. Maar hy kon nie die Medelye van God vir hierdie mense insien en verstaan nie.
Die Here bestel 'n groot storm en Jona word in die see gegooi, en God bestel 'n dood en hy word begrawe in 'n buik van 'n groot vis onder die Middellandse see iewers tussen Turkye en Tel?Aviv.
Handelinge 2:24 vertel vir ons: "Hom het God opgewek, nadat Hy die smarte van die dood ontbind het, omdat dit onmoontlik was dat Hy daardeur vasgehou sou word. Die Doderyk, die dood en die graf kon nie onse Here vashou nie.
2Kor. 4:8?14: "Want ons wil nie hê, broeders, dat julle onbekend moet wees met ons verdrukking wat oor ons in Asië gekom het nie, dat ons dit bo ons krag uitermate swaar gehad het, sodat ons selfs aan ons lewe gewanhoop het. Ja, ons het al self by onsself die doodvonnis oor ons gehad, sodat ons nie op onsself sou vertrou nie, maar op God wat die dode opwek; wat ons verlos het uit so 'n groot doodsgevaar en nog verlos; op wie ons hoop dat Hy ook nog sal verlos, terwyl julle ook vir ons saamwerk deur die gebed, sodat daar vir die genadegawe aan ons deur baie persone op baie maniere vir ons gedank mag word.
Daar is nie 'n tekort aan dinge in my lewe wat die Opdragte van my Here teenstaan nie, en somtyds voel ek dat ek besig is om te sterf as gevolg van die pyne in my liggaam waaroor ek gedurig deur kla, ook wanneer ek kla oor die mense en kerke wat my werke en myself verwerp omdat ek nie saam met hulle stem nie. Maar toe ontvang ek 'n brief van my Christen broer wat vertel van sy werk vir die Here in absolute haaglike omstandighede waar hulle totaal nie instaat is om hulleself te onderhou nie. Dan kyk ek na my eie lewe en dan sien ek dat my kinders 'n dak oor hulle koppe het, en dat hulle altyd genoeg het om te eet en aan te trek. Wat het ek om oor te kla? Ja, my nek is seer, maar ek het pille wat ek kan drink vir die pyn. Daar is mense met erge pyne as ek, wat nie geld het om pille te koop nie! Dan vra ek waarom moet ek elke dag sterwe vir die saak van die Here?
Hoekom is dit so dat al die bedienings wat staan vir die Waarheid, altyd sukkel met geld terwyl die vervalsers altyd genoeg daarvan het? Dit is omdat hulle ook vir geld stry, maar al wat hulle bereik is 'n groter afvalligheid. Eerlike en opregte bedienings stry vir die Waarheid en die Geloof in God en nie vir geld ook nie.
Wat sê God vir my deur al hierdie dinge? Wat sê die Here vir jou en my wanneer ons in die ingewande van die vis is? Onthou Koning Jesus het gesê dat Hy soos Jona is.
Dit het vir ons Here an die Kruis voorgekom of Sy Hemelse Vader hom verlaat het. Ons gedrag is nie redeloos nie, ons het 'n rede om so te voel maar ons is in 'n baie slegte situasie. Somtyds het ons nie 'n werk nie, somtyds is ons in 'n finansieële gemors, somtyds het ons gesondheids probleme, probleme in die kerke, en dit wil voorkom asof ons God verlate is. Hy plaas ons in 'n graf. O' Nee, tog nie die Nineviete nie!, ook nie die Mormone of die Moslems nie!
Maar die dood kon Jesus Christus nie hou nie, en die dood kan jou en my ook nie hou nie. Ek het dit al duisende kere gesê dat die toets vir 'n ware Christen nie is dat hulle nie verdrukkinge sal hê nie, in teenstelling, as u nie verdrukkinge het nie dan is u nie 'n ware Christen nie.
Nee die toets is nie om in die vis se buik te beland nie, die toets is wat gebeur as jy binne in die vis se buik is.